# நிக்கல்(II) பெர்குளோரேட்டு


**நிக்கல்(II) பெர்குளோரேட்டு** (*Nickel(II) perchlorate*) என்பது Ni(ClO<sub>4</sub>)<sub>2</sub>(H<sub>2</sub>O)<sub>x</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இந்த திடப்பொருட்களின் நிறங்கள் நீரேற்றத்தின் அளவைப் பொறுத்து மாறுபடும். எடுத்துக்காட்டாக, நீரேற்றுகள் சயான் படிகங்களை உருவாக்குகிறது. ஐந்துநீரேற்றுகள் பச்சை நிறப் படிகங்களை உருவாக்குகின்றன. ஆனால் அறுநீரேற்று (Ni(ClO<sub>4</sub>)<sub>2</sub>·6H<sub>2</sub>O) நீல நிறப்படிகங்களை உருவாக்குகிறது. நிக்கல்(II) பெர்குளோரேட்டு அறுநீரேற்று தண்ணீரில் அதிகம் கரையும். சில முனைவுக் கரிம கரைப்பான்களிலும் இச்சேர்மம் கரையும்.  

## தயாரிப்பு
நிக்கல்(II) பெர்குளோரேட்டின் நீரிய கரைசல்களை நிக்கல்(II) ஐதராக்சைடு, நிக்கல்(II) குளோரைடு அல்லது நிக்கல்(II) கார்பனேட்டை பெர்குளோரிக் அமிலத்துடன் சேர்த்து சூடுபடுத்துவதன் மூலம் தயாரிக்கலாம்.  

:Ni(OH)<sub>2</sub> + 2HClO<sub>4</sub> + 4H<sub>2</sub>O → Ni(ClO<sub>4</sub>)<sub>2</sub>·6H<sub>2</sub>O  

எக்சு-கதிர் படிகவியல் மூலம் இரண்டு நீரேற்றுகள் வகைப்படுத்தப்பட்டுள்ளன: அவை அறுநீரேற்றும் எண்ணிரேற்றுமாகும். அறை வெப்பநிலையில் படிகமாக்குவதாகக் கூறப்படும் ஐந்துநீரேற்று, −21.3 °செல்சியசு வெப்பநிலையில் படிகமாக்குவதாகக் கூறப்படும் ஒன்பதுநீரேற்று, ஒரு நான்குநீரேற்று மற்றும் ஓர் ஒற்றைநீரேற்று உள்ளிட்ட பல நீரேற்றுகள் குறிப்பிடப்பட்டுள்ளன.  

நிக்கல்(II) குளோரைடை குளோரின் மூவாக்சைடுடன் சேர்த்து வினைபுரியச் செய்வதன் மூலம் மஞ்சள் நிற நீரற்ற நிக்கல்(II) பெர்குளோரேட்டு பெறப்படுகிறது. எக்சு-கதிர் படிகவியல் மூலம் கண்டறியப்பட்டபடி, Ni ஒரு சிதைந்த எண்முக சூழலில் காணப்படுகிறது. பெர்குளோரேட் ஈந்தணைவிகள் Ni(II) மையங்களுக்கு இடையில் பாலமாக அமைகின்றன.  

## பயன்கள்
நிக்கல்(II) பெர்குளோரேட்டு சில நடைமுறைப் பயன்பாடுகளைக் கொண்டுள்ளது.  

## பிற சேர்மங்கள்
- Ni(ClO<sub>4</sub>)<sub>2</sub> அமோனியாவுடன் (NH<sub>3</sub>) Ni(ClO<sub>4</sub>)<sub>2</sub>·6NH<sub>3</sub> உள்ளிட்ட சேர்மங்களை உருவாக்குகிறது. இது ஒரு வெளிர் ஊதா நிற படிகமாகும்.

- Ni(ClO<sub>4</sub>)<sub>2</sub>, N<sub>2</sub>H<sub>4</sub> சேர்மத்துடன் சேர்ந்து சில சேர்மங்களையும் உருவாக்குகிறது. இதில் Ni(ClO<sub>4</sub>)<sub>2</sub>·2N<sub>2</sub>H<sub>4</sub> ஓர் இலேசான நேர்மறை திடப்பொருளாகும். அல்லது Ni(ClO<sub>4</sub>)<sub>2</sub>·5N<sub>2</sub>H<sub>4</sub> ஊதா நிறப் படிகங்களாக இருக்கும்.

- CO(NH<sub>2</sub>)<sub>2</sub> சேர்மத்துடன் சேர்ந்து Ni(ClO<sub>4</sub>)<sub>2</sub>·6CO(NH<sub>2</sub>)<sub>2</sub> போன்ற சேர்மங்களைத் தருகிறது. இது மஞ்சள் பச்சை நிறத் திண்மமாகும்.

- செமிகார்பசைடுடன் (CON<sub>3</sub>H<sub>5</sub>) உடன் சேர்ந்து Ni(ClO<sub>4</sub>)<sub>2</sub> சேர்மங்களை உருவாக்குகிறது. எடுத்துக்காட்டாக Ni(ClO<sub>4</sub>)<sub>2</sub>·3CON<sub>3</sub>H<sub>5</sub> உருவாகிறது. இதுநீல நிறத் திண்மமாகும்.

- கார்போ ஐதரசைடுடன் (CON4H6) சேர்ந்து Ni(ClO<sub>4</sub>)<sub>2</sub> Ni(ClO4)2·3CON4H6 போன்ற சேர்மங்களை உருவாக்குகிறது. இதன் அடர்த்தி 0.95 கி/செ.மீ<sup>3</sup> ஆகும். இது நீல நிற படிகமாகக் காணப்படுகிறது.

- தயோயூரியாவுடன் (CS(NH<sub>2</sub>)<sub>2</sub>) சேர்ந்து Ni(ClO<sub>4</sub>)<sub>2</sub> Ni(ClO4)2·6CS(NH2)2 போன்ற சேர்மங்களைக் கொடுக்கிறது. இது வெளிர் பச்சை நிற திண்மமாகும்.

- தயோசெமிகார்பசைடுடன் சேர்ந்து Ni(ClO<sub>4</sub>)<sub>2</sub>,Ni(ClO<sub>4</sub>)<sub>2</sub>·2CSN<sub>3</sub>H<sub>5</sub>·3H<sub>2</sub>O என்ற நீலநிற பாராகாந்தப்பண்பு கொண்ட படிகத்தையும் அல்லது Ni(ClO<sub>4</sub>)<sub>2</sub>·3CSN<sub>3</sub>H<sub>5</sub>·2H<sub>2</sub>O என்ற கருப்பு நிற நேர்மறை படிகத்தையும் கொடுக்கிறது.

- பிரிடீனுடன் சேர்ந்து Ni(ClO<sub>4</sub>)<sub>2</sub> சில சேர்மங்களை கொடுக்கிறது.

## மேலும் வாசிக்க
-